Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: alkotmányos követelmény [4/1999. (III. 31.) AB határozat,
Paragraph Index: 12

(4) bekezdésének egybevetésével kérte annak értelmezését is, hogy az Országgyûlésnek visszaküldött és újratárgyalás 2003/145. szám után elfogadott törvényt a köztársasági elnök megküldheti-e véleményezésre az Alkotmánybíróságnak. A köztársasági elnök különösen két esetben tartotta indokoltnak az újratárgyalást követõen az Alkotmánybíróságnak való megküldést. Az egyik eset szerint akkor, ha az újratárgyalás eredményeként a törvény szövege megváltozik és az új törvényszöveget a köztársasági elnök alkotmányellenesnek tartja. A másik esetben pedig akkor, ha a törvény változatlan szöveggel történõ elfogadása esetén a köztársasági elnök olyan alkotmányellenességet észlel, amely az újratárgyalás során vétett eljárási hibából is eredhet. A köztársasági elnök azzal érvelt, hogy a törvény újratárgyalását követõ feltétel nélküli aláírás ellentétben állna — az Alkotmánybíróság által is megerõsített — alkotmányozói szándékkal, miszerint a köztársasági elnök aláírási jogköre nem formális (675/B/2001. AB határozat, ABH 2002, 1320, 1326.). A köztársasági elnök, mint az Alkotmány õre feladatából következik ugyanis, hogy alkotmányossági aggály esetében az újratárgyalt törvényt se írja alá. A köztársasági elnök hivatkozott továbbá arra, hogy az Alkotmány 26. §-a egyes bekezdéseinek rendszerbeli elhelyezése is lehetõséget teremt a törvény újratárgyalását követõ alkotmánybírósági véleményezésre. Az Alkotmány

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes